CELEX: 62011CN0413
Language: fi
Date: 2011-08-05 00:00:00
Title: Asia C-413/11: Ennakkoratkaisupyyntö, jonka Landgericht Köln (Saksa) on esittänyt 5.8.2011 — Germanwings GmbH v. Amend

29.10.2011   
            
            
               FI
            
            
               Euroopan unionin virallinen lehti
            
            
               C 319/9
            
         Ennakkoratkaisupyyntö, jonka Landgericht Köln (Saksa) on esittänyt 5.8.2011 — Germanwings GmbH v. Amend
   (Asia C-413/11)
   2011/C 319/16
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Köln
   
      Pääasian asianosaiset
   
   
      Valittaja: Germanwings GmbH
   
      Vastapuoli: Amend
   
      Ennakkoratkaisukysymys
   
   Sopiiko toimivallan jakoa Euroopan unionissa koskevan periaatteen kanssa yhteen se, että unionin tuomioistuin tulkitsee asetusta (EY) N:o 261/2004 (1) muutoin olemassa olevan epäyhdenvertaisen kohtelun poistamiseksi siten, että matkustajalla on lennon viivästyessä yli kolme tuntia oikeus asetuksen 7 artiklassa tarkoitettuun korvaukseen, vaikka asetuksen mukaan tämä on mahdollista ainoastaan lennolle pääsyn epäämisen tai lennon peruuttamisen tapauksessa ja että matkustajan oikeudet viivästymistapauksessa rajoittuvat asetuksen 9 artiklassa tarkoitettuun apuun ja — mikäli viivästys kestää yli viisi tuntia — myös asetuksen 8 artiklan 1 kohdan a alakohdassa tarkoitettuun apuun?
   
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1)